Diari Oficial de la Generalitat Valenciana


Sumari del DOGV 4198, del 26-02-2002 (2002/1587)

RESOLUCIÓ d'1 de febrer del 2002, de la Direcció General de Personal de la Conselleria de Cultura i Educació, per la que s'adscriu als funcionaris docents del cos de professors de música i arts escèniques als llocs de treball corresponents a les noves especialitats creades per Reial Decret 989/2000, de 2 de juny.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1587


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ d'1 de febrer del 2002, de la Direcció General de Personal de la Conselleria de Cultura i Educació, per la que s'adscriu als funcionaris docents del cos de professors de música i arts escèniques als llocs de treball corresponents a les noves especialitats creades per Reial Decret 989/2000, de 2 de juny. [2002/1587]
  
El Reial Decret 989/2000, de 2 de juny, va modificar les especialitats del Cos de Professors de Música i Arts Escèniques, va establir els criteris d'adscripció dels funcionaris del mencionat cos a les noves especialitats i va determinar les matèries que hauran d'impartir.
  
Per Ordre de 18 de desembre del 2001, de la Conselleria de Cultura i Educació, es van determinar les places de les noves especialitats en els conservatoris professionals de música, els conservatoris de dansa i en l'Escola Superior d'Art Dramàtic, a l'efecte de procedir a l'adscripció dels funcionaris amb destí definitiu a les places de les noves especialitats.
  
En desenrotllament de la disposició final primera de la citada Ordre, es van dictar les instruccions de 7 de gener del 2002, de la Direcció General de Personal, sobre procediment de realització de l'adscripció contemplada en les normes indicades.
  
Conclosos els procediments establits i formulades les propostes d'adscripció per part de les direccions territorials d'Alacant, Castelló i València, resolc:
  
Adscriure a les noves especialitats als funcionaris de carrera del Cos de Professors de Música i Arts Escèniques amb destí definitiu que figuren en l'annex, amb indicació de centre de destí i l'especialitat.
  
Contra la present resolució, que, d'acord amb el que preceptua l'article 109, de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà al de la seua publicació o interposar directament recurs contenciós administratiu davant del Jutjat d'allò Contencios Administratiu de València en el termini de dos mesos comptats a partir del dia següent al de la seua publicació.